**ΦΥΛΛΟ ΣΥΜΜΟΡΦΩΣΗΣ**

Να κατατεθεί, επί ποινή αποκλεισμού, αναλυτικό φύλλο συμμόρφωσης προς τις τεχνικές προδιαγραφές με αντίστοιχες παραπομπές στα επίσημα φυλλάδια του κατασκευαστικού οίκου (prospectus, product data, manual κλπ), έντυπα και λοιπά έγγραφα της τεχνικής προσφοράς του οικονομικού φορέα. Τα ενημερωτικά και τεχνικά φυλλάδια και άλλα έντυπα -εταιρικά ή μη με ειδικό τεχνικό περιεχόμενο μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική. Απαραίτητη προϋπόθεση για να είναι αποδεκτή μια προσφορά θα είναι να αναφέρεται στο σύνολο των απαιτήσεων των τεχνικών προδιαγραφών .

**ΕΝΤΥΠΟ ΦΥΛΛΟΥ ΣΥΜΜΟΡΦΩΣΗΣ**

|  |  |  |  |  |
| --- | --- | --- | --- | --- |
| **α/α** | **ΧΑΡΑΚΤΗΡΙΣΤΙΚΑ - ΤΕΧΝΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| 1 | Να είναι φορητή και πτυσσόμενη. | ΝΑΙ |  |  |
| 2 | Να είναι μεταλλική κατασκευή. | ΝΑΙ |  |  |
| 3 | Να διαθέτει δύο υποστηρικτές βραχίονες ,ένα σε κάθε πλευρά, μεταβλητού ύψους ,πλάτης και κλίσης γωνίας στην κάθε πλευρά. | ΝΑΙ |  |  |
| 4 | Να φέρει μηχανισμό θέσης του δότη σε θέση TRENDELΕΝBURG και δύο ενδιάμεσες θέσεις. | ΝΑΙ |  |  |
| 5 | Να διαθέτει κάλυμμα αντοχής και αναπαυτικό για τον δότη. Το κάλυμμα να πλένεται και να αντικαθίσταται εύκολα σε περίπτωση φθοράς. | ΝΑΙ |  |  |
| 6 | Να είναι σταθερή ώστε να δέχεται ακίνδυνα δότες μεγάλου σωματικού βάρους έως και 160 kg . | ΝΑΙ |  |  |
| 7 | Να συνοδεύεται με 1 τμχ στήριγμα Χεριού ,1 τμχ μαξιλαράκι Κεφαλιού ,1 τμχ μαξιλαράκι Καθίσματος. | ΝΑΙ |  |  |
| 8 | Να διπλώνει σε μικρότερο όγκο προκειμένου να χωρά στα οχήματα των Κινητών συνεργείων/Κινητές μονάδες. | ΝΑΙ |  |  |
| 9 | Να έχει ειδική σχεδίαση με υποδοχείς , ώστε όταν κλείνει να εφαρμόζει σε ένα καρότσι μεταφοράς με ρόδες. | ΝΑΙ |  |  |
| 10 | Οι μέγιστες διαστάσεις της να είναι :  σε μήκος (ανοιχτή) από 1.60 cm έως 1.70 cm,  σε μήκος (κλειστή) από 0.80 cm έως 0.90 cm,  σε πλάτος από 0.60 cm έως 0.70 cm,  σε πάχος από 0.20 cm έως 0.30 cm,  σε βάρος από 12kg έως 15kg. | ΝΑΙ |  |  |

Στη Στήλη «ΧΑΡΑΚΤΗΡΙΣΤΙΚΑ - ΤΕΧΝΙΚΕΣ ΠΡΟΔΙΑΓΡΑΦΕΣ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Στη στήλη «ΑΠΑΙΤΗΣΗ» συμπληρώνεται η λέξη «ΝΑΙ», θεωρούμενη ως απαράβατος όρος στην παρούσα Πρόσκληση. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης (ιδιαίτερα αν αυτή αποτελεί ελάχιστη).

Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε παράρτημα της Προσφοράς το οποίο θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Φύλλου Συμμόρφωσης.

Είναι ιδιαίτερα επιθυμητή η πληρέστερη συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λπ.). Αντίστοιχα στο τεχνικό φυλλάδιο ή στη σχετική αναφορά, μεθοδολογικό εργαλείο, τεχνική κτλ θα υπογραμμιστεί το σημείο που τεκμηριώνει τη συμφωνία ή υπερκάλυψη και θα σημειωθεί η αντίστοιχη παράγραφος του Φύλλου Συμμόρφωσης στην οποία καταγράφεται η ζητούμενη προδιαγραφή (π.χ. Προδ. 4.18).

Τονίζεται ότι είναι υποχρεωτική η απάντηση σε όλα τα σημεία του Φύλλου Συμμόρφωσης και η παροχή όλων των πληροφοριών που ζητούνται. Η αρμόδια Επιτροπή θα αξιολογήσει τα παρεχόμενα από τους υποψήφιους Αναδόχους στοιχεία κατά την αξιολόγηση των Τεχνικών Προσφορών.

Σε περίπτωση που δεν έχει συμπληρωθεί η στήλη «ΑΠΑΝΤΗΣΗ» και η στήλη «ΠΑΡΑΠΟΜΠΗ», για έστω και ένα από τους όρους στο φύλλο συμμόρφωσης, τότε θεωρείται ότι δεν υπάρχει απάντηση στο σχετικό όρο και άρα η τεχνική προσφορά θα θεωρείται ως μη αποδεκτή.